rlitschk/wikidir huggingface dataset:
Der Kanton Frickdaal isch e Kanton vo der Helvetische Republik gsi. Er isch us de Gebiet, wo denn zu Östriich ghört hai, bildet worde und het us de hütige aargauische Bezirk Rhiifälde und Laufeburg bestande. Der Kanton Frickdaal het’s vo 1802 bis 1803 gää. Am Ändi vom 18. Johrhundert isch der Briisgau non e Deil vo der habsburgische Provinz Vorderöstriich gsi. Au s Frickdaal, wo südlich vom Rhii lit, het derzue ghört. 1799, ei Johr noch der Usrüefig vo der Helvetische Republik, si französischi Druppe au in s Frickdaal iimarschiert. D Brüeder Karl und Sebastian Fahrländer us Etteheim und e baar anderi hai gueti Beziehige zu füehrende französische und schwiizerische Politiker gha und hai d Gründig vom ene eigeständige Kanton Frickdaal chönne duresetze. Si hai sech drbii uf d Friidensverdräg vo Campo Formio (1797) und Lunéville (1801) berüeft, wo genau das vorgseh hai. Im Dezämber 1801 isch im Pfarrhuus vo Eike e Verfassig gschriibe worde, und am 20. Februar 1802 isch schliesslig der neu Kanton usgrüeft worde. As Hauptstadt het mä Laufeburg bestimmt. Wil der Statthalter Sebastian Fahrländer sich z energisch benoh het, isch er stark kritisiert worde und siini Gegner hai im Septämber 1802 in ere Beiz z Frick
D Polen-Rundfahrt (offiziäll Tour de Pologne, poln. Wyścig Dookoła Polski) isch e Radsport-Etapperänne wu alljohr im Septämber durgfiert wird. S umfasst zmeischt sibe oder acht Etappe un isch s erscht Mol anne 1928 uusdrait wore. In dr erscht Johr isch d Rundfahrt nume ab un zue veraastaltet wore, syter 1952 derno alljohr. Bis am Aafang vu dr 1990er Johr sin nume Amateur zuegloo gsi. Syt 2005 ghert d Pole-Rundfahrt zue dr nej yygfierte UCI ProTour, dr Serie vu dr wichtigschte Radränne im Johr. Rekordsiiger sin Dariusz Baranowski un dr Marian Więckowski, wu d Pole-Rundfahrt je drejmol gwunne hän. Dytschi Siiger sin dr Stefan Schumacher (2006) un dr Jens Voigt (2008) gsi. E Schwyzer Siig het s einmol gee, wu dr Rolf Järmann anne 1997 gwunne het. D Pole-Rundfahrt isch noch dr Tour de France konzipiert worde. D Warschauer Velofahrgsellschaft und d Sportzitig Przegląd Sportowy, wo z Krakau uusegee wird, hai dr Vorschlaag gmacht und im Summer vo 1928 isch s erste ‹Renne um Pole ume› (Wyścig Dookoła Polski) abghalte worde. 71 Rennfahrer hai mitgmacht und s Renne isch fast 1500 km lang gsi. Dr Felix Więcek vom Bydgoszcz Veloklub het gwunne. Bis zum Zwaite Wältchrieg het s Renne vier Mol
Dr Grand Prix Cycliste de Montréal isch e kanadischs Radränne. Des Eidagesränne isch am 12. Septämber 2010 zem erschte Mol durgfiert wore. S Ränne ghert syt 2010 zue dr UCI ProTour, ere Serie vu dr wichtigschte Radränne im Johr. Gwunne het di erscht Uusgab dr Holländer Robert Gesink. Dr Grand Prix Cycliste de Montréal isch näb em Grand Prix Cycliste de Québec s einzig Pro-Tour-Ränne uf em amerikanische Doppelkontinänt un zämme mit dr auschtralische Tour Down Under s einzig Pro-Tour-Ränne usserhalb vu Europa. Ähnlig wie bim Grand Prix Cycliste de Québec, wu zwee Däg dervor uusdrait wird, mien d Fahrer 189 km uf eme 12,6km lange Rundkurs duh Montréal zrucklege. Dr aaspruchsvoll Rundkurs fiert rund um d Universitet Montréal. In jedere vu dr 15 Rundine mien d Fahrer 229 Hechemeter iberwinde, wu uf drej chleini Aastig (mit bis zue 11% Gäächi) verdeilt sin. Grand Prix Cycliste ProTour - Montréal.
Dr Grand Prix Cycliste de Québec isch e kanadischs Radränne. Des Eidagesränne isch am 10. Septämber 2010 zem erschte Mol durgfiert wore. S Ränne ghert syt 2010 zue dr UCI ProTour, ere Serie vu dr wichtigschte Radränne im Johr. Gwunne het di erscht Uusgab dr Holländer Franzos Thomas Voeckler. Dr Grand Prix Cycliste de Québec isch näb em Grand Prix Cycliste de Montréal s einzig Pro-Tour-Ränne uf em amerikanische Doppelkontinänt un zämme mit dr auschtralische Tour Down Under s einzig Pro-Tour-Ränne usserhalb vu Europa. Ähnlig wie bim Grand Prix Cycliste de Montréal, wu zwee Däg derno uusdrait wird, mien d Fahrer 189 km uf eme 12,6 km lange Rundkurs dur Québec zrucklege. Dr Rundkurs fangt aa in dr Nechi vu dr Feschtigsaalag vu Québec un goht noch e baar Kilometer zum Sankt-Lorenz-Strom. Vu dert uus fiert d Strecki iber d Aastig wider in Richtig Feschtigsaalag. In jedere vu dr 15 Rundine mien d Fahrer dr 375 Meter hoch un im Schnitt 10% gääch „Cote de la Montagne“ (bi Kilometer 9) un dr 9% gääch „Cote de la Potasse“ (Km 11) iberwinde. Grand Prix Cycliste ProTour – Québec.
Die schwarze Spinne isch a Opr en oim Akt vom Heinrich Sutermeister. Da Tekscht drzua hot dr Albert Roesler gschriiba. Der wiidrom goht uf a Novell vom Jeremias Gotthelf zruck, wo da gleicha Titl hot. S erscht Môl heera kenna hot-mr des Werk em Johr 1936 als Funkopr beim Radio Bern. Schbätr hend dr Kombonischt ond sei Tekschtr des Werk a bissle ombaut, om’s au firs Theatr tauglich zo macha. En dera nuia Fassong isch dui Opr s erscht Môl 1949 z St. Galla ibr d Bihne ganga. Firs Orkeschtr braucht ma bloß a Fleet, a Klarinett, drei Trombeeda, genausoviil Posauna, a grauß Schlagzeig, a Klaviir, a Harmonium, a Geig, a Braatsch ond a Kniageig (Cello). Dô dribr naus hot dr Kombonischt noh freigstellt, ob mr’s Orkeschtr om-ma Stahlpladdaklaviir (Celesta) vrsterka ond als Bihnamusik a Orgl eisetza will. Ort ond Zeit: A Dorf e dr Schweiz em Middlaldr D Beiere Chrischdine glaubt, mit Hilf vom Deifl d Pescht us-em Dorf vortreiba zo kenna. Drom vrhandlet-se mit deam Kerle. Dô drbei geit-ra dr Deifl an Kuss uf d Stirn. Seither hot-se a dera Stell a grauß Zoiche, wo nemme weggôht. Jetzt kennet älle Leit säha, dass-se mit deam Saukerle ebbes ghet
Häggeschwil isch ä politischi Kmeind im Kanton St. Galle. Sie befinded sich im Wahlkreis St. Galle. Häggeschwil liit a dä Sittere zwüsche St. Galle und Amriswil. D'Gmäind bestaatusus äm Dorf Häggäschwil und dä Wyler Lömmäschwil, Agä und Chollerberg. Politisch zuekhörig isch d'Ortschaft Lömmeschwil (Poschdleitzahl: 9308). S Wappe zeigt zwei roti Leoparde jewils mit ere goldige Krone. D Grundfarb vom Wappe isch gelb. S Wappe leitet sich ab vom Rittergschlecht vo de Herre vo Ramschwag, wo ihri Stammburg uf em Gmeindsbann hei gha. Burgruine Alt-Ramschwag in Häggenschwil Katholischi Chilä Sankt-Notker Inäaasicht vo dä Chilä Sankt Notker Teckifresko i dä Chilä Schuälhuus Lömmäschwil Kulturzäntrum "Kultur im Bären" o. V.: Geschichte der Gemeinde Häggenschwil. Eigenverlag der Darlehenskasse Häggenschwil, Häggenschwil 1972 Sales Huber et al.: Häggenschwil. Hrsg.: Politische Gemeinde Häggenschwil. Ostschweiz Druck+Verlag, St. Gallen 1989 Ernst Scheffold (Hrsg.): Geschichte der Pfarrei Häggenschwil zum 200jährigen Jubiläum. 1728–1929. Katholisches Pfarramt Häggenschwil, Häggenschwil 1929 Commons: Häggenschwil – Sammlig vo Multimediadateie D offizielli Website vo de Gmeind Häggeschwil Marcel Mayer: Häggenschwil. In: Historisches Lexikon vo dr Schwiiz. Marcel Mayer: Lömmenschwil. In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September
Dr Michael Johannes Kühntopf (uf d Welt cho am 11. Augschte 1957 z Düsseldorf, heimatberechtigt z Gältu) isch e dütsch-schwiizerische Kultuur- und Religionswüsseschaftler, Publizist und Autor. Er isch z Düsseldorf und z Hilden ufgwachse. Ab 1973 het er no dr Mittlere Riifi en Uusbildig zum Verwaltigsaagstellte gmacht. Noch em Bsuech vo dr Fachoberschuel für Wirtschaft und em Militärdienscht (1976) isch er vu 1979 bis 1982 uf s Oobegimnasium gange un het dert s Abitur gmacht. Vo 1983 bis 1987 het de Kühntopf a dr Universität Dibenga und z Jerusalem Religionswüsseschaft, Filosofii und katholischi Theologii mit Abschluss Magister Artium studiert und isch 1990 z Dibenga mit ere Biografii vom jüdische Schriftsteller und Früe-Zionischt Nathan Birnbaum promoviert worde. Dr Kühntopf het deno als Vertribsbauftraite vom ene Fernmeldeamt gschaffet und no für d Generaldirektion vu dr Dütsche Telekom. Vo 1992 bis 2004 isch er als strategische Planer und Beroter bin ere Werbeagentur bschäftigt gsii. Dezue het er z Düsseldorf als Inhaber von ere Fotomodell-Agentur und als Galerischt und Immobiliemakler gschaffet. 2005 isch er in d Schwiiz cho. Bis 2015 het er mit sinere Familie z Wide gläbt, deno sin si uf Brügg im Kantoon Bärn zoge. Är schafft als Publizist. Sin räligionswüsseschaftliche Schwärpunkt
D BinckBank Tour (vu 2005 bis 2016: Eneco Tour, au vylmol Benelux-Rundfahrt) isch e Etapperänne im Radsport, wu syt 2005 alljohr im Augschte dur Belgie un d Niderlande uusdrait wird. Si isch dr Noofolger vu dr Ronde van Nederland wore, dr Landesrundfahrt vu dr Niderlande. D ENECO-Tuur het syt 2005 zue dr nej yygfierte UCI ProTour ghert, dr Serie vu dr wichtigschte Radränne im Johr, un syt 2011 ghert d Tour zue dr UCI WorldTour.. Dr Name chunnt vum Hauptsponsor, em niderländische Online-Broker BinckBank. Rekordsiiger si dr Spanier José Iván Gutiérrez, wu 2007 un 2008 gwunne het, dr Norwäger Edvald Boasson Hagen, wo 2009 und 2011 Erste wore isch, und de Tim Wellens, wu 2014 und 2015 gwunne het. Dytschi Siiger sin dr Stefan Schumacher (2006) un dr Tony Martin (2010). Am meiste Etappe gwunne hai dr Belgier Tom Boonen (sächs) und dr Dütsch André Greipel (fümf). S Liibli, wo dr Erst im Gsamtklassemänt aahet, isch root gsi, sit 2008 isch s wiss. Dä, wo im Punktklassemänt füehrt, bechunnt e roots Liibli. Früehner isch s e wisses (2005) odr e blaus (2006 und 2007) gsi. Sit 2010 het dr best Nochwuggsfahrer e grüens Liibli aa. 2005, 2007 und 2008 het
D Niderlande-Rundfahrt, niderl. Ronde van Nederland isch e Etapperänne im Radsport gsi, wu vu 1948 bis 2004 im Augschte uusdrait woren isch. Noofolger vu däre Radrundfahrt isch syter anne 2005 d Eneco Tour. Erscht syt 1975 isch s Ränne regelmäßig durgfiert wore, dervor isch s als emol uusgfalle. Rekordsiiger isch dr Niderländer Gerrie Knetemann, wu d Holland-Rundfahrt zwische 1976 un 1986 vier Mol gwunne het. Siiger us Dytschland oder dr Schwyz het s keini gee. Ergebnis 1948 - 2004
Ort (ahd. ort ‚Spitz, Platz‘) stoht für: e Kanton, e Gliidstaat in der Alten Eidgenosseschaft e geographischi Position e geometrische Ort, won e Mängi vo Pünkt isch, wo dur bestimmti geometrischi Eigeschafte kennzeichnet si en Ortschaft, en Ortsteil, en Wyler, e Siidlig oder Verwaltigseiheit dr Spitz von ere Klinge vo Hiib- oder Stichwaffe en Ahle, en eifachs Wärkzüüg zum Löcher stäche in der Heraldik e Heroldsbild in der Numismati e Viertel vom Ganze, z. B. von eme Taler s Ändi vom ene Stolle im Bergbau Ort isch der Name vo dene Ortschafte: Ort im Innkreis, e Gmeind in Oberösteriich Ortsdeil vo Helpfau-Uttendorf, Oberösteriich Stadtdeil vo der bayrische Kreisstadt Freyung Stadtdeil vo Helmbrechts, Landkreis Hof, Bayre Ortsdeil vo Kochel am See, Landkreis Bad Tölz-Wolfratshausen, Bayre Ortsdeil vo Innernzell, Landkreis Freyung-Grafenau, Bayre ORT stoht für: World ORT, Nitregierigsorganisation Obschtschestwennoje Rossijskoje Telewidenije, bis 2002 der Name vom russische Färnsehsänder Perwy kanal
Dr Grand Prix Ouest-France, au Grand Prix de Plouay Ouest-France oder Grand Prix de Plouay isch e Radränne, wu syter anne 1931 alljohr Ändi Augschte in dr Bretagne z Frankryych uusdrait wird. Syt 2005 isch s Deil vu dr nej yygfierte UCI ProTour, ere Serie vu dr wichtigschte Radränne vum Johr. Vu 1992 bis 1998 isch dr Grand Prix Ouest-France Deil vum Coupe de France gsi, ere Serie vu franzesische Eindagesränne. Rekordsiiger sin Philippe Bono, Armand Audaire, Emile Guérinel, Jean Gainche, Fernand Picot, Jean Jourden, Jacques Bossis un Gilbert Duclos-Lassalle, wu s Ränne alli je zweimol gwunne hän. Dr einzig Siiger us dr Schwyz isch dr Rolf Järmann, wu 1995 gwunne het. Dytschi Siiger het s no keini gee. 2007 het dr Elsässer Thomas Voeckler gwunne. S 217,25 Kilometer lang Rännen mit Start un Ziel in dr bretonische Gmei Plouay im Département Morbihan wird uf eme 19,75 Kilometer lange Rundkurs, em Circuit Jean-Yves Perron, uusdrait, wu d Fahrer elfmol mien fahre. Dää Rundkurs isch ab 2006 um 5,6 Kilometer verlengeret wore, zum dr Kurs selektiver z mache. Syterhär mien d Fahrer drej statt dervor zwee Aastiig je Rundi uffe: dr Stich vu Kérihuel (Lengi: 2,3 km; Gäächi: 8 %), z
Mit em UCI World Ranking wärde d Rangliste vo de beste Velorennfahrer uf der Strooss, de beste Mannschafte und de beste Natione ermittlet. Es isch e jöhrligi Zsämmefassig vo de Klassemänt vo de Renne gsi, wo bis 2011 zum UCI World Calendar ghört hai. Es het im Johr 2009 s Klassemänt vo dr UCI ProTour abglöst, wil d Organisatore vo de grosse Etapperenne Tour de France, Giro d’Italia und Vuelta a España sich gweigeret hai, bi dr ProTour mitzmache. Au vo de Monumänt isch nume ei Renne derbii gsi und vo de Klassiker nume drei. Zum UCI World Calendar hai im Johr 2010 26 Renne ghört, drunder die drei groosse Toure vo Frankriich, Italie und Spanie, die fümf Monumänt vom Velosport und achtzäh anderi Renne, e Hufe dervo Klassiker. Bim Fahrerklassemänt wärde d Pünkt zsämmezelt, wo jede Fahrer in dene Renne übercho het. Bi dr Mannschafts- und Nationewärtig nimmt me d Resultat vo de fümf beste Fahrer und addiert se. Sit 2011 heisst d Rennserii UCI World Tour. D Renne si in Etapperenne und Eidagrenne iideilt. Bi de Etapperenne git s Pünggt für Platzierige in de däglige Etappeklassemänt und im Gsamtklassemänt am Ändi vom Renne. Mä het fümf Grubbe vo
D Cyclassics Hamburg (offiziell: EuroEyes Cyclassics, 1996 bis 2005: HEW Cyclassics, 2006 bis 2015: Vattenfall Cyclassics) si en Eidagrenne z Dütschland und finde jedes Johr im Juli, August oder Septämber z Hamburg statt. S Renne wird sit 1996 usdrait, vo 1998 bis 2004 het s zum Velo-Wältcup ghört. Sit dass dä abgschafft worden isch, isch es Deil vo dr UCI ProTour, ere Serii vo de wichtigste Velorenne, und derzue Deil vo der neue Dütsche Meisterschaft (TUI-Cup). Sit d Dütschland Tour us finanzielle Gründ abgschafft worden isch, isch es s einzige ProTour-Renne uf dütschem Bode. Titelsponsor isch vo 1996 bis 2005 HEW und vo 2006 bis 2015 Vattenfall gsii, sit 2016 EuroEyes. D Strecki verlauft jedes Johr e chli andersch. E baar markanti Pünkt wie der Start uf der Steinstraße und s Ziil uf der Mönckebergstraße oder der Waseberg si immer derbii. D Strecki isch meistens öbbe 250 km lang. Commons: Cyclassics Hamburg – Sammlig vo Multimediadateie Offizielli Websiite Helmuts-Fahrrad-Seiten: Bilder und Berichte vom Jedermannrennen
Dr Grand-Prix Schwarzwald, ab 2005 GP Triberg-Schwarzwald, isch e international Profiradränne gsi, wu alljohr im Schwarzwald uusdrait woren isch. Zem erschte Mol isch anne 2002 veraastaltet wore, ab 2003 het s alljohr z Triberg aagfange un ufghert. Bim GP Schwarzwald hän d Fahrer mieße ne Rundkurs mit em seli bärgige Profil fahre. Mit insgsamt rund 4.000 Hechemeter het s as schwärscht Eidagesränne z Dytschland gulte un isch ab 2005 vu dr UCI as Deil vu dr UCI Europe Tour in dr Kategori 1.1 gfiert wore. Am 8. Juli 2009 het dr Triberger Stadtrot bschlosse, ass es Ränne yygstellt wird. Dr GP Triberg-Schwarzwald isch 2009 Deil vu dr neje Dytsche Meischterschaft (TUI-Cup) gsi.
S Lombardisch (lomb. lumbaart) isch e galloitalische Tielekt, wo i de Lombardei, i de Süüdschwiz, im östliche Piemont un im westliche Trentino gredt werd. S Lombardisch zellt zo de gfördete Sprooche. Typischi lombardischi Merchmool sind d Palatalisierig vo /ū/ und /ǒ/ zu /ü/ und /ö/: müür (Muur" (lat. murus; it. muro), sööl „Bode“ (lat. solum; it. suolo), denn de Wandel vo /ct/ zu /č/: lač „Milch“ (lat. lact-; it. latte), de Abfall vom n im Uusluut: pã „Broot“ (lat. panis; it. pane) und de Abfall vom /r/ im Infinitiv: kantá „singe“ (lat. it. cantare). S Lombardisch cha me i drai Gruppe iitaile, i s Alpelombardische, i s Westlombardische und i s Ostlombardische. S Alpelombardische (lumbard alpin) werd i de Alpetäler gredt und zaichnet sich dör Konservatisme uus, zum Tail au dör d Palatalisierig vo /a/ zumene offnige /ë/: cevra „Gaiss“ (lat. it. capra). Tielekt, wo dezue ghöred, sind: s Ossolano (ussulan) im Eschetal (Val d'Òssola) und i s Ticinese (ticinés) im Misox (Val Mesolcina) und im Tessin (Tesin) nördlich vom Monte Ceneri. s Chiavennese (cjavenasc) um Chläve (Cjavèna) ume; de Bergellertielekt (bargajot) im Bergell (Val Bargaja); s Puschlavisch (pusc‘iavin) im Puschlav (Pus‘ciaf); s Bormiese um Worms im Veltlin (Burmi) ume
Di Rätoromanische Ortsnäme usserhalb vom Bündnerland vertailet sich naturgmäss a Tääler rund um s Bündnerland. Si findet sich zum Tail uf altem eemoligem rätoromanischem Sproochpiet, wie em Urseretaal, em Walesee und em obere Vinschgau (Südtirol). Dezue chömed no grösseri Städt und Wallfaartsort wie Zöri, Sanggale, Ainsidle, Feldkirch, Como und Mailand. Zo de »echte« Exonym chömed no gleerti Schöpfige oder Entleenige. Si bitreffed vor alem Schwiizer Kantöö (z. B. Argovia för de Aargau oder Sursilvania und Sutsilvania för Obwalde und Nidwalde) und groossi Schwiizer Städt (z. B. Berna, Basilea, Genevra, Lucerna). Di rätoromanische Näme vom Kanton Tessin züchet sich entlang vom wichtige Vercheersweeg entlang em Fluss Tessin. Si wered bsunders im Surselvische bruucht. Im Urnerland liged di maiste romanische Näme am wichtige Weeg öber de Gotthard. Au die Näme ghöred zum Surselvische. Nu wenigi Näme ghöred zum Glarnerland, si grenzed unmittelbaar as surselvische Sproochpiet. Zöri het verschidnig Näme: Turitg isch Surselvisch und Turi isch Engadinisch (Vallader & Putèr). De Name vo Ainsidle isch e Fortsetzig vo latiinisch Nostra Domina »Üsi Frau«. S Piet um de Walesee isch relativ spoot germanisiert wore. Im Vorarlbergische het nume Feldkirch e romanische Name. Au die Näme sind Surselvisch. Nochem rätoromanische Dichter Ulrich Campell het de
S Birsegg isch e geographischs Gebiet an der undere Birs. Im Kanton Basel-Landschaft umfasst si fümf Gmeinde: Arlese, Münchestei, Riinech, Aesch und Pfäffige. E sächsti Gmeind, Dornach, ghört zum Kanton Solodurn. Bim Daal vo Angestei foot eini vo de grösste Dallandschafte vo Europa aa, die Oberrhiinischi Diefebeni. Si goot vo Aesch meh as 300 Kilometer uf Norde bis in d Gegend vo Frankfurt am Main z Dütschland, und s Birsegg isch der obersti Deil dervo. S Birsegg, grad vor de Door vo der Stadt Basel, isch e Deil vom Fürstbistum Basel gsi. Zwar isch es under em Iifluss vo der Basler Reformation au reformiert worde, isch aber ufgrund vom Badener Vertrag vo 1585 wääred der Gegereformation rekatholisiert worde. Wo s Fürstbistum 1803 ufglööst worde isch, isch s Daal vo de Franzoose bsetzt gsi und 1815 mit eme Beschluss vom Wiener Kongräss zum Kanton Baasel cho und bi dr Däilig vom Kanton 1833 zum Baaselbiet. Au hüte isch non e knappi Meerhäit vo dr Bevölkerig, won e Religioon aagit, katholisch, im Gegesatz zum übrige Kanton Basel-Landschaft. S Birsegg isch au dur siini vile Burge, Schlösser und Ruine bekannt. Die bekanntiste si: Ruine Pfäffige Burg Riichestei Burg Birsegg Ruine Münchestei Angestei Ruine
De Dominique Baettig (* 22. September 1953 z Dälschbärg, vo Rickebach) isch en Schwiizer Politiker und isch vo 2007 bis 2011 für d SVP im Nationalrot gsässe. De Dominique Baettig isch de erschti Nationalrot us em Kanton Jura gsi vo de SVP, wo-n-er im 2007i gwäält worde-n-isch. Schwiizwit isch er bekannt worde, wo-n-er im 2010 en Vorstoss im Parlament unternoh het. S Ziil vo sim Vorstoss isch gsi, Regione, wo an d Schwiiz gränze, d Möglichkeit z biete, de Schwiiz bizträte. Konkret gnennt het er doderbi Bade-Württebärg, s Departement Jura, s Elsass, Südtirol, Aosta, Como und Vorarlberg. Sin Vorstoss het es grosses Medieecho usglöst und isch sehr kontrovers diskutiirt worde. Würklich ernscht gnoh het es aber (fascht) niemet. De Baettig isch ghürote und het vier Chind. Vo Bruef isch er Psychiater. Dominique Baettig uf dr Websyte vo dr Bundesversammlig (Iigreichti Vorstöss) Erlichterti Integration vo grenznöche Regione
Zionismus isch d Bezeichnig für die modärni Ideologii und politischi Bewegig, wo zum Zill gha het, e jüdische Schtaat z Paläschtina z errichde und dä Staat as Heimet für alli Jude z bewahre. Ihre Name isch vom Bärg Zion z Jerusalem abgleitet. Si fuesst uf de Verheissige vom Tanach und isch dur die nationalstaatliche Ideä vom 19. Jahrhundert agfüürt worde. As Ideologii ghört der Zionismus zu de Nationalisme, as Bewegig isch es e Nationalbewegig. Der Begriff Zionismus isch 1890 vom Nathan Birnbaum prägt worde, aber der wichtigsti Maa vom früehe politische Zionismus isch der Theodor Herzl gsi, wo 1897 der erscht Zionistekongress z Basel iberufe het as Reaktion uf der Antisemitismus, wo immer rabiater worden isch in vile europäische Länder. Im Name vom Zionismus si Jude vor allem us Osteuropa uf Paleschtina gange und hai dört afo jüdischi Institutione errichte. Der Schtaat Israel isch aber erscht noch em Holocaust im Mai 1948 gründet wore. Hützudags gsehn sich die meiste israelische Jude als Zioniste, wo d Aliah (Iiwanderig) vo alle Jude uf Israel befürworte. Es git aber au e postzionischtischi Bewegig, wo nid unbedütend isch und d Israelisierig vom Staat Israel der Iiwanderig vo Jude us dr Diaspora vorzieht. Dr Usdruck
Under Indische Schriftsystem wered Schrifte zämegfasst, wo i de Länder Indie, Bangladesch, Nepal, Pakistan, im westliche Tail vo Afghanistan, uf Sri Lanka und uf de Maledive bruucht wered. I dene Länder wered verschidnigi Sprooche gredt, wo zu mindestes vier Sprochfamili ghööred: de Indoeuropäischi Sprooche, Drawidischi Sprooche, Mundasprooche, Tibeto-burmanischi Sprooche und dezue no verainzelti isolierti Sprooche, wie s Buruschaski. Vo dene Sprooche hend meriri de Status vonere Schriftsprooch, wo maist inere aigne Schrift gschribe wered. Vo de Schriftsystem wo bruucht wered, sind di vile Ankömmlig vo de Brahmi-Schrift em verbraitischte, di bikanntist devo isch d Devanagari, wo au di grööst Verbraitig hett. Die Schrifte sind vom Abugida-Typ, enere Mischig vo Buechstabe- und Silbeschrift. Muslim bruuched i de Regle en erwitterets Arabisch-persisches Alphebet, wa dezue füert, as e paar Sprooche, wie zum Biispil Konkani, me as ai gültigi Schrift hend. Di Latinisch Schrift isch vo de Europäer uf Indie broocht wore, werd aber selte för nödeuropäischi Sprooche bruucht, ani devo isch s Konkani. En aignigs Schriftsystem isch s Thaana, wo uf de Maledive bruucht werd. I historische Zitt sind no anderi Schrifte bruucht wore. Di ältiste schriftliche Zügnis stamed us de Indus-Kultur z Pakistan. Die Kultur isch um 1400 v. Chr. underggange
Dr Grooss Priis vom Kanton Aargau isch e international Profiveloränne, wu syt 1964 z Gippige (Gmei Lüügere) im Norde vum Kanton Aargau uusdrait wird. Syter ass d Züri Metzgete nume no as Amateurränne durgfiert wird, isch dr GP Kanton vom Aargau s wichtigscht Profi-Eidagesränne in dr Schwyz. S Ränne isch vum Wältverband UCI in d UCI Europe Tour yydeilt wore. Är isch dr Hegschtpunkt vu dr Gippiger Radsportdäg, eme drejdägige Aalass mit Volksfeschtkarakter. S Ränne findet uf eme aaspruchsvolle, 19.6 km lange Rundkurs statt, wu d Fahrer zehmol mien fahre. Rekordsiiger mit je zwee Siig sin dr Niderländer Adrie van der Poel (1987, 1990) un dr Schwyzer Pascal Richard (1994, 1995). Offiziälli Websyte vu Gippige
D LuK Challenge isch e Baarzytfahre, wu bis 2006 Ändi Juli bzw. Aafangs Augschte z Biil uusdrait woren isch. D LuK Challenge het zue dr UCI Europe Tour ghert (Kategori 1.1). Wäg dr internationale Bedytig isch s Ränne as inoffiziälli Wältmeischterschaft im Baarzytfahre aagsähne wore. D LuK Challenge isch in dr Hauptsach vum Automobilzueliferer LuK Gruppe finanziert wore. Im Spotjohr 2006 het dr Hauptsponsor LuK no zahlryyche Dopingfälle im Radsport bekannt gee, ass er ufhert mit syym Engagement. Dodermit isch des Baarzytfahre yygstellt wore. Vor dr LuK Challenge het d LuK Gruppe dr LuK-Cup gsponseret, e Stroßeränne, wu vu 1996 bis 2003 z Biil uusdrait woren isch. D Vorlaifer vu däm Baarzytfahre geen bis in s Johr 1968 zruck. Im Lauf vu dr Johr het s e baar Mol dr Namme gwägslet, dr Sponsor un au dr Uusdragigsort: 1968 – 1992: Grand Prix Baden-Baden (z Bade-Bade) 1993 – 1996: Telekom Grand Prix (z Karlsrueh) 1997 – 1999: Grand Prix Breitling (z Karlsrueh) 2000 – 2001: Grand Prix EnBW (z Karlsrueh) 2002 – 2003: Karlsruher Versicherungs-Grand Prix (z Karlsrueh) 2004 – 2006: LuK Challenge (z Biil) In dr Johr 2004 un 2005 het s au ne Fraue-Baarzytfahre gee. Rekordsiiger sin mit